বিশ্বজুড়েই জিআর ফাইভ হ্যান্ডসেটটির ব্যাপক সাফল্যের ধারাবাহিকতায় হুয়াওয়ে বাংলাদেশের বাজারে জিআর ফাইভ মিনি নিয়ে এসেছে। ৫ দশমিক ২ ইঞ্চির ফুল এইচডি ডিসপ্লে ও আকর্ষণীয় ডিজাইনের জিআর ফাইভ মিনিতে অপারেটিং সিস্টেম হিসেবে রয়েছে অ্যান্ড্রয়েড মার্শম্যালো ৬.০। রয়েছে শক্তিশালী ২ গিগাহার্টর্জ অক্টাকোর কিরিন প্রসেসর, দুই জিবি র‌্যাম ও ১৬ জিবি রম। জিআর ফাইভ মিনির মূল আকর্ষণ হলো ফোনটির আউটলুক এবং দ্বিতীয় প্রজন্মের ফিঙ্গারপ্রিন্ট প্রযুক্তি। দেশের বাজারে ১৩ মেগাপিক্সেলের ব্যাক ও আট মেগাপিক্সেলের ফ্রন্ট ক্যামেরার জিআর ফাইভ মিনির দাম ১৮,৪৯০ টাকা।